Diari Oficial de la Generalitat Valenciana


Sumari del DOGV 6687, del 09-01-2012 (2011/13475)

Notificació al titular de l'establiment hoteler amb número d'inscripció HV-476 de la resolució de la cancel·lació de la seua inscripció i baixa en el Registre.
---------------------------------------------------------------------------------------------------------------------------------------------------------------

### Dades del document

Número de DOGV
:   6687

Data del DOGV
:   09-01-2012

Secció del DOGV
:   V. ANUNCIS - C) ALTRES ASSUMPTES

Número del document
:   2011/13143


Organisme emissor
:   Agència Valenciana del Turisme

Tipus de document
:   Anunci

Notificació al titular de l'establiment hoteler amb número d'inscripció HV-476 de la resolució de la cancel·lació de la seua inscripció i baixa en el Registre. [2011/13100]  
Per no haver sigut possible notificar, de forma personal i directa a Antonio Martínez Sánchez, la resolució de cancel·lació de la inscripció de l'establiment hoteler i baixa en el Registre, es procedix a la seu publicació al Diari Oficial de la Comunitat Valenciana, als efectes establits en l'article 59.5 de la Llei 30/1992, de 26 de novembre, de Régim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener.  
  
  
València, 21 de decembre de 2011.- La cap de l'Àrea de Foment de Destins, Empreses i Activitats Turístiques: Isabel Palafox Gamir.  
  
  
«Vist l'expedient de baixa d'ofici de l'establiment hoteler Pensión El Mercat, situat en el carrer Faustino Blasco, 38, iniciat per un acord del cap del Servici Territorial de Turisme de València, i  
  
Antecedents de fet  
  
Primer  
Amb data 6 d'abril de 2010, la Inspecció de Turisme va visitar l'establiment esmentat anteriorment, i va emetre l'informe següent:  
"L'establiment no té activitat d'hostalatge ja que es troba en condicions deficients i no s'hi realitzarà de moment cap reforma. S'hi exhibix un cartell que indica que està en venda. L'interessat manifesta que està en tràmits per a la seua possible venda i que desitja causar baixa temporal fins a resoldre l'assumpte assenyalat".  
L'informe tècnic en matèria d'accessibilitat de data 22 de setembre de 2010, diu:   
"En la visita d'inspecció s'advertix que l'establiment es troba actualment tancat".  
L'acta d'inspecció emesa en data 20 d'octubre de 2010 diu el següent:  
"L'establiment continua donat d'alta amb les 12 habitacions i 14 places que disposa. En el moment de la visita no hi ha hostes, i el compareixent manifesta que no està en funcionament l'hostalatge. Reunix condicions deficients per a l'exercici de l'activitat, per la qual cosa s'hauria de sol·licitar, com ja es va indicar en l'anterior visita d'inspecció de data 6 d'abril de 2010, sol·licitar la baixa temporal fins a resoldre assumptes personals respecte a la possibilitat d'efectuar o no reformes integrals".  
Amb data 4 de novembre de 2010 Antonio Martín Sánchez, titular de l'establiment hoteler, va sol·licitar-ne la baixa temporal. L'esmentada baixa temporal es va notificar a l'interessat el 18 de novembre, i se li va concedir el termini de nou mesos, de conformitat amb l'article 28 de Decret 153/1993, de 17 d'agost, del Consell, regulador dels establiments hotelers de la Comunitat Valenciana.  
  
Segon  
Com a conseqüència de l'anterior, el Servici Territorial de Turisme de València va iniciar el procediment de baixa de l'establiment el 5 de maig de 2011, que va ser notificat al titular Antonio Martínez Sánchez i al propietari Francisco José Bañón, mitjançant un edicte publicat en el Butlletí Oficial de la Província de València de 16 de juny de 2011, i exposat al tauler d'anuncis de l'Ajuntament d'Alzira, segons s'acredita en l'escrit de 21 de juny de 2011.  
De conformitat amb l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en avant LRJPAC), es va concedir al titular i al propietari de l'establiment el termini de 10 dies, a fi que presentara les al·legacions i documents que considerara oportuns en defensa dels seus interessos, sense que estos hagen contestat.  
  
Als anteriors fets s'apliquen els següents  
  
Fonaments de dret  
  
Primer  
Els articles 68 i 69 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en avant, LRJPAC) quant a la iniciació del procediment d'ofici.  
  
Segon  
Els articles 7 i 14.4 de la Llei 3/1998, de 21 de maig, de la Generalitat, de Turisme de la Comunitat Valenciana, modificada per la Llei 12/2009, de 23 de desembre, de Mesures Fiscals, de Gestió Administrativa i Financera, i d'Organització de la Generalitat, establixen respectivament que "són empreses d'allotjament turístic aquelles que des d'un establiment obert al públic" i que "la modalitat i, si és el cas, classificació amb què s'inscriga l'establiment es mantindrà mentres es complisquen els requisits tinguts en compte a l'efectuar-la, i mentres persistisca el caràcter turístic de l'activitat, i es podrà revisar d'ofici o a petició de part, prèvia instrucció de l'oportú procediment. La dita revisió podrà donar lloc a una variació de la seua classificació o la baixa d'este en el Registre General d'Empreses, Establiments i Professions Turístiques de la Comunitat Valenciana".  
  
  
Tercer  
L'article 59.2 de la Llei 3/1998, de 21 de maig, de la Generalitat, de Turisme de la Comunitat Valenciana, quan disposa que els "fets constatats per la inspecció de turisme a què es reconeix la condició d'autoritat i que es formalitzen en document públic observant els requisits legals pertinents, tindran valor probatori sense perjuí de les proves que, en defensa dels seus drets o interessos puguen aportar els mateixos administrats".  
Per la seua banda, l'article 89.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en avant, LRJPAC), disposa que "l'acceptació d'informes o dictàmens servirà de motivació a la resolució quan s'incorpore al text d'esta".   
  
Quart  
L'article 59.4 de la LRJPAC establix que, quan intentada la "notificació, no s'haja pogut practicar, la notificació es farà per mitjà d'anuncis en el tauler d'edictes de l'ajuntament en el seu últim domicili, en el Butlletí Oficial de l'Estat, de la comunitat autònoma o de la província".  
  
  
Quint  
L'article 28, punts 2 i 3, del Decret 153/1993, de 17 d'agost, el Consell, regulador dels establiments hotelers de la Comunitat Valenciana, establix que:  
"2. Tot tancament d'un establiment dins del període de funcionament comunicat haurà de ser posat en coneixement del Servici Territorial de Turisme de la província en què radique l'establiment, en un termini de 15 dies des de l'endemà d' haver-se produït, indicant-ne la causa i duració. Llevat que el tancament es dega a obres en l'establiment, quan este excedisca de nou mesos consecutius produirà la baixa de l'establiment en el Registre, i el titular, si és el cas, haurà de comunicar la reobertura amb l'aportació dels documents que dels assenyalats en l'article 25 la justifiquen.  
3. Així mateix i prèvia instrucció de l'oportú procediment en què se sentirà a l'interessat, l'administració turística tramitarà d'ofici la baixa de l'establiment en el Registre quan comprove la seua inactivitat dins del període de funcionament comunicat, i no s'haja complit l'obligació assenyalada en l'apartat anterior".  
  
Sext  
L'article15. quatre de la Llei 3/1998, disposa que: "transcorreguts tres mesos des de la notificació de la denegació o la cancel·lació i baixa de la inscripció en el Registre podrà presentar-se una nova comunicació prèvia o declaració responsable d'inici d'activitat que haurà d'anar acompanyada de la documentació que acredite el compliment dels requisits establits en la normativa vigent, i podrà ser objecte d'una inspecció prèvia a la inscripció en el Registre General d'Empreses, Establiments i Professions Turístiques".  
Per tot el que s'ha exposat, la directora general de Turisme i directora de l'Agència Valenciana del Turisme, en virtut de les competències conferides per l'article 9.2.i del Decret 209/2004, del Consell, pel qual s'aprova el Reglament de l'Agència Valenciana de Turisme i l'article 8 del Decret 100/2011, del Consell, pel qual s'aprova el Reglament Orgànic i Funcional de la Conselleria de Turisme, Cultura i Esport, resol:  
  
Cancel·lar la inscripció de l'establiment hoteler Pensión El Mercat, amb número d'orde HV-476, situat a Alzira, el titular del qual és Antonio Martínez Sánchez, en el Registre General d'Empreses, Establiments i Professions Turístiques de la Comunitat Valenciana, i procedir a la seua baixa.  
Cosa que es notifica de conformitat amb el que disposen els articles 58 i 59 de la LRJPAC.  
Contra la present resolució, que no posa fi a la via administrativa, podrà interposar-se un recurs d'alçada davant del secretari autonòmic de Turisme i Projectes Estratègics en el termini d'un mes, comptat des de l'endemà de la seua notificació, d'acord amb el que establixen els articles 114 i 115, en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 27 d'octubre de 2011.- La directora general de Turisme i directora de l'Agència Valenciana del Turisme: Cristina Morató Sesé.»